Erik Diesen
Store norske leksikon,Samfunn,Medier,TV og radio,TV- og radiopersoner
Erik Diesen var en norsk kringkastingsmedarbeider, journalist og programleder, best kjent som programleder fra NRK TV siden starten.
Bakgrunn Han er sønn av NRK-journalisten Thorvald Diesen (1894–1962) og vokste opp i Oslo. Etter noen år som instruktørelev ved Centralteatret og midlertidig ansatt i NRK ble Diesen ansatt som programsekretær i NRK Radios underholdningsavdeling i 1951. NRK-karriere I radioen jobbet Diesen med programmer som Rundtomkring, Show i Store Studio og Det ligger i luften, før han fra 1959 begynte å jobbe i NRK TVs underholdningsavdeling, der han blant annet ledet Melodi Grand Prix i 1960 og 1961 og programmet Slagerparaden.Han var programredaktør i fjernsynets underholdningsavdeling fra 1964 til 1980, deretter jobbet han på spesialkontrakt, også etter at han ble pensjonist i 1992, og utmerket seg ved reisereportasjer fra Norge og USA sett fra turistens synsvinkel. Annet og priser Diesen var også tekstforfatter for artister som The Monn Keys, Kurt Foss og Reidar Bøe, samt til revyer på Chat Noir.Han mottok Leonard-statuetten i 1985 og Amandakomiteens ærespris i 1989. Les mer i Store norske leksikon Erik Diesen i Norsk biografisk leksikon NRK